ΑΠΟΦΑΣΕΙΣ
Αριθμ. 119251
Έγκριση Κώδικα Δεοντολογίας και Καλής Πρακτικής Χαροκοπείου Πανεπιστημίου.
Η ΣΥΓΚΛΗΤΟΣ
ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και ιδίως την περ. α)
της παρ. 2 του άρθρου 217 αυτού.
2. α) Τον ν. 1894/1990 «Για την Ακαδημία Αθηνών και
άλλες εκπαιδευτικές διατάξεις» (Α’ 110),
β) τον ν. 1966/1991 «Μετεγγραφές φοιτητών Α.Ε.Ι.,
σπουδαστών Τ.Ε.Ι. και άλλες διατάξεις» (Α’ 147),
γ) το π.δ. 306/1999 «Μετονομασία του Χαροκοπείου
ΑΕΙ Οικιακής Οικονομίας» (Α’ 283).
3. Την υπ’ αρ. 115492/22-07-2024 διαπιστωτική πράξη
της Πρυτάνεως του Χαροκοπείου Πανεπιστημίου «Εκλογή Πρύτανη και ορισμός τεσσάρων (4) Αντιπρυτάνεων
του Χαροκοπείου Πανεπιστημίου» (ΥΟΔΔ’ 869).
4. Την υπ’ αρ. 116153/13-09-2024 απόφαση του Πρύτανη του Χαροκοπείου Πανεπιστημίου «Καθορισμός της
σειράς αναπλήρωσης του Πρύτανη, του τομέα ευθύνης
των Αντιπρυτάνεων και μεταβίβαση αρμοδιοτήτων
στους και στις Αντιπρυτάνεις του Χαροκοπείου Πανεπιστημίου» (Β’ 5184, διόρθ. σφάλματος Β’ 5530).
5. Την υπ’ αρ. 117074/18-10-2024 πράξη του Πρύτανη
του Χαροκοπείου Πανεπιστημίου περί συγκρότησης της
Συγκλήτου του Χαροκοπείου Πανεπιστημίου.
6. Την απόφαση του Συμβουλίου Διοίκησης του Χαροκοπείου Πανεπιστημίου περί Συγκρότησης της Επι-
τροπής Δεοντολογίας του Χαροκοπείου Πανεπιστημίου
(αρ. συν. 3/02-10-2024, ΑΔΑ: 6ΘΛ54691ΒΣ-ΘΒΟ).
7. Την από 14-11-2024 επιστολή της Αντιπρυτάνεως
Ακαδημαϊκών Υποθέσεων, Διεθνοποίησης και Διασφάλισης Ποιότητας και Προέδρου της Επιτροπής Δεοντο-
λογίας του Χαροκοπείου Πανεπιστημίου, με την οποία
διαβιβάστηκε προς τη Σύγκλητο του Πανεπιστημίου ο
Κώδικας Δεοντολογίας και Καλής Πρακτικής Χαροκοπείου Πανεπιστημίου.
8. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζεται:
Η έγκριση του Κώδικα Δεοντολογίας και Καλής Πρακτικής του Χαροκοπείου Πανεπιστημίου, ως εξής:
ΚΩΔΙΚΑΣ ΔΕΟΝΤΟΛΟΓΙΑΣ ΚΑΙ ΚΑΛΗΣ
ΠΡΑΚΤΙΚΗΣ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ
ΚΕΦΑΛΑΙΟ Α’
ΣΚΟΠΟΣ - ΠΕΔΙΟ ΕΦΑΡΜΟΓΗΣ
Άρθρο 1
Σκοπός
Σκοπός του παρόντος Κώδικα είναι ο καθορισμός ενός
συστήματος αρχών, αξιών και κανόνων δεοντολογίας και
καλών πρακτικών σε σχέση με τα ακαδημαϊκά, διοικητικά
και ερευνητικά θέματα λειτουργίας του Ιδρύματος, με
σκοπό την εκπλήρωση της ακαδημαϊκής και κοινωνικής
αποστολής του Ιδρύματος, καθώς και την προστασία και
ενίσχυση του κύρους του.
Άρθρο 2
Πεδίο Εφαρμογής
1. Ο παρών Κώδικας εφαρμόζεται άνευ ουδεμίας εξαίρεσης, από το σύνολο των μελών της πανεπιστημιακής
κοινότητας του Ιδρύματος.
2. Συγκεκριμένα τα μέλη της ακαδημαϊκής κοινότητας
αναφέρονται σε μέλη ΔΕΠ, ΕΔΙΠ, ΕΕΠ και τις λοιπές κατηγορίες διδακτικού προσωπικού, τα μέλη ΕΤΕΠ, το διοικη-
τικό προσωπικό, το τεχνικό προσωπικό, τους ερευνητές
και τις ερευνήτριες, το αποσπασμένο προσωπικό, τους
φοιτητές και τις φοιτήτριες όλων των κύκλων σπουδών,
καθώς και τους πάσης φύσεως εξωτερικούς συνεργάτες
και φορείς (εφεξής από κοινού τα «Μέλη του Ιδρύματος»
ή «Μέλη»).
3. Τα Μέλη του Ιδρύματος τηρούν κατά την επιτέλεση
του έργου τους τους παρόντες κανόνες δεοντολογίας
του Ιδρύματος μη θιγομένων των ειδικότερων υποχρεώσεων τήρησης κωδίκων δεοντολογίας σε περίπτωση
υπαγωγής τους σε ειδικότερο επαγγελματικό κλάδο.
Η ανωτέρω υποχρέωση ισχύει ανεξαρτήτως αν το σχετικό έργο παράγεται στους χώρους εργασίας εντός των
εγκαταστάσεων του Ιδρύματος ή εκτός αυτών.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 149
24.01.2025 10:02:08
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
ΚΕΦΑΛΑΙΟ Β’
ΒΑΣΙΚΕΣ ΑΡΧΕΣ, ΑΞΙΕΣ
ΚΑΙ ΚΑΝΟΝΕΣ ΔΕΟΝΤΟΛΟΓΙΑΣ
ΕΠΙ ΑΚΑΔΗΜΑΪΚΩΝ
ΚΑΙ ΔΙΟΙΚΗΤΙΚΩΝ ΘΕΜΑΤΩΝ
Άρθρο 3
Δεοντολογία σε σχέση με τα Μέλη του Ιδρύματος
1. Ο παρών Κώδικας θεμελιώνεται στις αρχές της
ακαδημαϊκής ελευθερίας της επιστήμης, της έρευνας
και της διδασκαλίας, όπως ορίζονται σύμφωνα με την
κείμενη νομοθεσία. Θεμελιώδεις επίσης αρχές για την
τήρηση του Κώδικα είναι η βιολογική και πνευματική
ακεραιότητα του ανθρώπου, η ανθρώπινη αξιοπρέπεια,
η τήρηση της αρχής της ισότητας, ο σεβασμός στη φύση
και στο περιβάλλον, στην πνευματική ιδιοκτησία και τα
προσωπικά δεδομένα.
2. Ο Κώδικας, διαπνέεται από τις αρχές και τους κανόνες που περιλαμβάνονται στις κείμενες διατάξεις. Σύμ-
φωνα με αυτές στα Ανώτατα Εκπαιδευτικά Ιδρύματα
(Α.Ε.Ι.) κατοχυρώνεται και προστατεύεται η ακαδημαϊκή
ελευθερία στην έρευνα και τη διδασκαλία, η οποία αποτελεί θεσμική εγγύηση της αδέσμευτης και απαραβία-
στης επιστημονικής σκέψης, έρευνας και διδασκαλίας.
Η ακαδημαϊκή ελευθερία, καθώς και η ελεύθερη έκφραση και διακίνηση των ιδεών, προστατεύονται σε όλους
τους χώρους των Α.Ε.Ι., έναντι οποιουδήποτε προσπαθεί
να τις καταλύσει ή περιορίσει.
3. Τα Μέλη του Ιδρύματος αναγνωρίζουν, κατανοούν
και συμμορφώνονται με τους στόχους του Ιδρύματος,
ιδίως αναφορικά με: α. Την ενίσχυση της εκπαίδευσης,
της έρευνας και της καινοτομίας. β. Τη διαφύλαξη του
ακαδημαϊκού ήθους. γ. Την προώθηση της διασύνδεσης του Ιδρύματος με την κοινωνία, την οικονομία, τους
λοιπούς ερευνητικούς και τεχνολογικούς φορείς και τον
παραγωγικό ιστό της χώρας. δ. Την ενίσχυση της ποιότητας, της αριστείας, της αποτελεσματικότητας και του
αυτοδιοίκητου χαρακτήρα του Ιδρύματος. ε. Τη διακυβέρνηση του Ιδρύματος σύμφωνα με τις αρχές της δια-
φάνειας και της λογοδοσίας. στ.Την προαγωγή της διεπιστημονικότητας. ζ. Την ενίσχυση της εξωστρέφειας στην
εκπαίδευση και την έρευνα και την ανάπτυξη διαύλων
επικοινωνίας και συνεργασίας με ιδρύματα της αλλοδαπής και κινητικότητας των φοιτητών. η. Την αξιοκρατική
λειτουργία του Ιδρύματος σε σχέση με την προαγωγή
και εξέλιξη του προσωπικού του. θ. Την καταπολέμηση
των διακρίσεων με βάση την εθνικότητα, τη φυλή, την
καταγωγή, τη γλώσσα, το φύλο, τη θρησκεία, την ηλικία, την υγεία, τη σωματική ικανότητα, την οικονομική
ή κοινωνική κατάσταση, το γενετήσιο προσανατολισμό
και των διακρίσεων φύλου. ι. Τη στήριξη της πρόσβασης
των ατόμων με αναπηρία και ειδικές εκπαιδευτικές ανάγκες. ια. Την προώθηση και υλοποίηση του στρατηγικού
σχεδιασμού του Ιδρύματος. ιβ. Την υλοποίηση ψηφιακού
μετασχηματισμού. ιγ. Την προστασία των δικαιωμάτων
πνευματικής ιδιοκτησίας. ιδ. Την προστασία της ιδιωτικής ζωής και τη μη παράνομη επεξεργασία δεδομένων
προσωπικού χαρακτήρα. ιε. Την προστασία του φυσικού
και πολιτισμικού περιβάλλοντος και των στόχων της Βιώσιμης Ανάπτυξης του Ο.Η.Ε. κατά την υλοποίηση της
εκπαιδευτικής, ερευνητικής, διοικητικής ή τεχνικής δραστηριότητας των μελών της πανεπιστημιακής κοινότη-
τας, καθώς και την προαγωγή της περιβαλλοντικής και
πολιτισμικής συνείδησης. ιστ. Την ενθάρρυνση δράσεων
που προάγουν το έργο που παράγεται εντός του Ιδρύματος προς όφελος των Μελών του και της κοινωνίας
γενικότερα.
4. Τα Μέλη του Ιδρύματος συμπεριφέρονται με το δέοντα σεβασμό στο πλαίσιο της άσκησης των καθηκόντων
τους και αποφεύγουν οποιαδήποτε άμεση ή έμμεση διάκριση και οποιαδήποτε μορφή παρενόχλησης.
5. Τα Μέλη του Ιδρύματος συμμορφώνονται με τους
κανόνες που διέπουν τη λειτουργία του Ιδρύματος, επιδεικνύοντας τον απαιτούμενο σεβασμό και την υπευθυ-
νότητα για την τήρηση αυτών και την ομαλή και αποτελεσματική λειτουργία του.
6. Τα Μέλη του Ιδρύματος, κατά την άσκηση των καθηκόντων τους, υπό την ιδιότητα που κατέχουν στο Ίδρυμα
ή σε σχέση με αυτό, διέπονται από πνεύμα συνεργασίας,
αλληλεγγύης και εμπιστοσύνης.
7. Κάθε Μέλος του Ιδρύματος συμβάλλει με τις πράξεις
του, τις δράσεις του και τις συνέργειες και καλές πρακτικές που αναπτύσσει με το Ίδρυμα στην εμπέδωση
κλίματος ακαδημαϊκού ήθους.
8. Κάθε Μέλος του Ιδρύματος συμβάλλει ξεχωριστά,
αναλόγως του ρόλου και των καθηκόντων του, στην τήρηση των ανωτέρω αρχών λειτουργίας του Ιδρύματος
και στην εκπλήρωση των στόχων του, τηρουμένων των
διατάξεων της κείμενης νομοθεσίας και του Εσωτερικού
Κανονισμού του Ιδρύματος.
9. Τα Μέλη του Ιδρύματος απέχουν από κάθε πράξη
ή συμπεριφορά που αντίκειται στο νόμο ή στα χρηστά
ήθη ή που θα μπορούσε να βλάψει το κύρος και την καλή
φήμη των ιδίων ή του Ιδρύματος.
10. Η εκδήλωση κάθε μορφής έμφυλης βίας, εκφοβιστικής ή παρενοχλητικής πράξης, λεκτικής, ψυχολογικής
ή σωματικής, η οποία παραβιάζει την προσωπική σεξουαλική ελευθερία και θίγει τη γενετήσια αξιοπρέπεια είναι
ηθικά απαράδεκτη και πρέπει να αντιμετωπίζεται με μηδενική ανοχή από τα μέλη της ακαδημαϊκής κοινότητας.
11. Οποιαδήποτε ευνοϊκή διάκριση απορρέει από δεσμούς συγγένειας ή προσωπικές σχέσεις ανάμεσα στα
μέλη της πανεπιστημιακής κοινότητας πρέπει να αποφεύγεται. Κάθε μέλος της πανεπιστημιακής κοινότητας
οφείλει κατά την άσκηση των καθηκόντων του να απέχει
από οποιαδήποτε ενέργεια δύναται να εξυπηρετεί εν
γνώσει του, αμέσως ή εμμέσως, οποιοδήποτε ιδιωτικό ή
ίδιο συμφέρον, οικονομικό, οικογενειακό ή επαγγελματικό συμφέρον, που θίγει την αμεροληψία, την αντικειμενι-
κότητα και την ανεξαρτησία του. Εάν υφίσταται κάποιος
από τους παραπάνω δεσμούς ή σχέσεις, το μέλος οφείλει
να απέχει από κάθε διαδικασία συμμετοχής σε λήψη απόφασης και διατύπωση γνώμης, πρότασης ή εισήγησης.
12. Το Πανεπιστήμιο αποθαρρύνει αισθηματικές σχέσεις ανάμεσα σε διδάσκοντες/διδάσκουσες και μέλη της
φοιτητικής κοινότητας, οι οποίες μπορεί να συνιστούν
σχέσεις εκμετάλλευσης ή/και αθέμιτων ευνοϊκών διακρίσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
13. Πειθαρχικό παράπτωμα συνιστά κάθε παράβαση
διάταξης της νομοθεσίας που αναφέρεται στη διδασκαλία, τη διεξαγωγή έρευνας, την εσωτερική οργάνωση,
την οικονομική διαχείριση και λειτουργία των Α.Ε.Ι., την
ιδιότητα και την κατάστασή του ως μέλους, όπως α. η
άρνηση συμμετοχής στις διαδικασίες και τα όργανα του
Α.Ε.Ι., η παρακώλυση του έργου τους και η διατάραξη
της ομαλής λειτουργίας τους, β. η παραβίαση της αρχής
της αμεροληψίας έναντι των φοιτητών/τριών, καθώς και
κατά τις διαδικασίες επιλογής και εξέλιξης προσωπικού,
γ. η χρησιμοποίηση χώρων, εγκαταστάσεων και υποδομών του Α.Ε.Ι. με τρόπο αντίθετο προς τον προορισμό
τους και η αποσιώπηση απασχόλησης σε έργα ξένα προς
τα καθήκοντά του ή κατοχής δεύτερης θέσης, δ. η αδικαιολόγητη αποχή από την εκτέλεση των καθηκόντων
του και η ατελής εκπλήρωσή τους και όποια άλλα παραπτώματα ορίζονται στις κείμενες διατάξεις.
14. Κάθε απόκλιση ή μη συμμόρφωση με τους κανόνες
του παρόντες κανονισμού θεωρείται παράβαση και εξετάζεται σύμφωνα με το άρθρο 15 του παρόντος κώδικα.
Άρθρο 4
Δεοντολογία σε σχέση με τη διακυβέρνηση
και τα όργανα διοίκησης του Ιδρύματος
1. Τα Μέλη του Ιδρύματος αναγνωρίζουν, κατανοούν
τους κανόνες διακυβέρνησης του Ιδρύματος, σύμφωνα
με τα όσα ορίζονται από την κείμενη νομοθεσία και συμμορφώνονται προς αυτούς.
2. Τα μέλη συλλογικών οργάνων του Ιδρύματος επιδεικνύουν επιμέλεια και υπευθυνότητα κατά τη συμμετοχή
και την άσκηση των ανατεθειμένων καθηκόντων και αρμοδιοτήτων τους, τηρώντας τους κανονισμούς και τους
όρους λειτουργίας του οργάνου. Παρομοίως επιδεικνύουν επιμέλεια και υπευθυνότητα και τα μονοπρόσωπα
όργανα του Ιδρύματος.
3. Τα μέλη του συλλογικού οργάνου ενεργούν με πνεύμα συλλογικότητας, αλληλεγγύης και συναδελφικότητας.
Υπηρετούν και προάγουν τους στόχους του οργάνου
ασκώντας τα καθήκοντά τους σύννομα και αποτελεσματικά. Ιδίως οι καθηγητές/καθηγήτριες και όλες οι κατη-
γορίες διδασκόντων/ουσών οφείλουν να συμμετέχουν
ανελλιπώς στα συλλογικά όργανα του Ιδρύματος, όταν
και όπως ο νόμος ορίζει.
4. Όλα τα Μέλη του Ιδρύματος επιδεικνύουν το δέοντα
σεβασμό προς τα όργανα διοίκησης του Ιδρύματος και
ενεργούν σύμφωνα με τις επιταγές της λειτουργίας του.
Άρθρο 5
Ειδικοί κανόνες δεοντολογίας
σε σχέση με τα μέλη του διδακτικού
ή/και ερευνητικού προσωπικού
1. Ως μέλη του διδακτικού ή/και ερευνητικού προσωπικού νοούνται για τις ανάγκες του παρόντος όλα τα
μέλη του διδακτικού και ερευνητικού προσωπικού και
των λοιπών κατηγοριών διδακτικού προσωπικού του
Ιδρύματος σύμφωνα με την κείμενη νομοθεσία, όπως
είναι ιδίως τα μέλη ΔΕΠ του Ιδρύματος, το βοηθητικό
εκπαιδευτικό και ερευνητικό προσωπικό του Ιδρύματος,
ΕΔΙΠ, ΕΕΠ, ΕΤΕΠ, οι βοηθοί επιστημονικοί συνεργάτες, οι
συμβασιούχοι, οι εντεταλμένοι διδάσκοντες/σουσες, οι
επισκέπτες καθηγητές/τριες.
2. Τα μέλη του διδακτικού ή/και ερευνητικού προσωπικού τηρούν τα καθήκοντά τους σύμφωνα με το νόμο και
τους ειδικότερους κανόνες, κανονισμούς και διαδικασίες
του Ιδρύματος. Στο πλαίσιο αυτό ιδίως, α. Μεριμνούν
ώστε το διδακτικό, ερευνητικό και διοικητικό έργο τους
να εκτελείται με επιμέλεια, ακεραιότητα και υπευθυνότητα. β. Ασκούν τα καθήκοντά τους αναπτύσσοντας
κλίμα συνεργασίας και αλληλεγγύης με τους συναδέλφους τους, τους φοιτητές/τριες αλλά και τα λοιπά μέλη
του Ιδρύματος. γ. Ενεργούν κατά τρόπο αντικειμενικό
και αμερόληπτο τηρώντας τις αρχές της ίσης μεταχείρισης προς τους φοιτητές/τριες, στο πλαίσιο των καθη-
κόντων τους (ως διδάσκοντες/ουσες, εξεταστές/τριες,
ερευνητές/τριες ή όργανα ή μέλη συλλογικών οργάνων
ή επιτροπών του Ιδρύματος ή και άλλων ΑΕΙ κατά τα
οριζόμενα στο νόμο). δ. Αξιολογούν και βαθμολογούν
τους φοιτητές/τριες τους κατά τρόπο αμερόληπτο και
διαφανή. ε. Συμπεριφέρονται στους φοιτητές/τριες με το
δέοντα σεβασμό και την επιβαλλόμενη μέριμνα. στ. Τα
μέλη του διδακτικού ή/και ερευνητικού προσωπικού τηρούν την ανωτέρω δεοντολογική συμπεριφορά ως προς
κάθε έκφανση των αρμοδιοτήτων τους ιδίως αναφορικά
με τη διδασκαλία των μαθημάτων τους, την ενημέρωση,
την υποδοχή ή την ακρόαση των φοιτητών/τριών τους
ως και τη διεξαγωγή εξετάσεων, την αξιολόγηση και τη
βαθμολόγηση αυτών.
Άρθρο 6
Ειδικοί κανόνες δεοντολογίας
σε σχέση με τους φοιτητές
1. Οι φοιτητές και οι φοιτήτριες όλων των κύκλων
σπουδών (προπτυχιακοί, μεταπτυχιακοί και υποψήφιοι
διδάκτορες) αλλά και οι μεταδιδακτορικοί ερευνητές/
τριες, ως ισότιμα μέλη της πανεπιστημιακής κοινότητας,
οφείλουν να τηρούν τις γενικότερες υποχρεώσεις που
αφορούν το σύνολο των μελών της πανεπιστημιακής
κοινότητας και περιλαμβάνονται στον παρόντα Κώδικα.
2. Επιπλέον, οφείλουν να τηρούν τις εκπαιδευτικές
τους υποχρεώσεις με συνέπεια, υπευθυνότητα και σεβασμό προς τους διδάσκοντες/ουσες και το σύνολο των
μελών της πανεπιστημιακής κοινότητας.
3. Στο πλαίσιο αυτό εκπληρώνουν τα φοιτητικά τους
καθήκοντα με επιμέλεια και υπευθυνότητα και ιδίως: α.
Συμμετέχουν στα μαθήματα ή εργαστήρια και σύμφωνα
με τους όρους διεξαγωγής τους. β. Συμβάλλουν στην
ομαλή και αποτελεσματική λειτουργία του μαθήματος
ή του εργαστηρίου, απέχοντας από κάθε πράξη ή συμπεριφορά που θα μπορούσε να επηρεάσει αρνητικά
τη διεξαγωγή αυτών. γ. Ανταποκρίνονται στα καθήκοντα
που αναλαμβάνουν στο πλαίσιο παρακολούθησης των
μαθημάτων ή εργαστηρίων. δ. Συμβάλλουν στη διαμόρφωση σχέσεων συνεργασίας και συλλογικότητας μεταξύ
αυτών. ε. Συμπεριφέρονται με σεβασμό και ευπρέπεια
ως προς τους διδάσκοντες καθηγητές/τριες και τα λοιπά Μέλη του Ιδρύματος. στ. Τηρούν την ερευνητική
δεοντολογία, ιδίως περί προστασίας των πνευματικών
δικαιωμάτων σύμφωνα με το άρθρο 10 του παρόντος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
η. Συμμετέχουν ομαλά και σύμφωνα με τους προβλεπόμενους κανόνες και κανονισμούς του Ιδρύματος στις
διαδικασίες των εξετάσεων απέχοντας από κάθε πράξη
ή συμπεριφορά που θα μπορούσε να παρακωλύσει ή
να θέσει σε κίνδυνο την ομαλή διεξαγωγή τους και το
αδιάβλητο των εξετάσεων. θ. Συμμετέχουν στις διαδικασίες αξιολόγησης των διδασκόντων καθηγητών/τριών
και των δομών του Ιδρύματος καταθέτοντας τις απόψεις
τους κατά τρόπο αντικειμενικό, δίκαιο και αμερόληπτο
με γνώμονα την ανάγκη βελτίωσης της ποιότητας των
σπουδών του Ιδρύματος. ι. Χρησιμοποιούν πάντοτε κατά
τρόπο νόμιμο, επιδεικνύοντας τον απαιτούμενο σεβασμό και προστατεύοντας τους χώρους, τις εγκαταστάσεις
και τον εξοπλισμό του Ιδρύματος, όπως ιδίως τα εργαστήρια, τις πληροφοριακές τεχνολογίες, συστήματα,
δομές και πόρους του. ια. Μεριμνούν για τη διαφύλαξη
της καθαριότητας των χώρων. ιβ. Δεν συμμετέχουν σε
πράξεις που δεν συνάδουν με την ακαδημαϊκή αποστολή
του Ιδρύματος, ή εμποδίζουν την εύρυθμη λειτουργία
των οργάνων και των υπηρεσιών του Ιδρύματος ή την
ακαδημαϊκή ελευθερία στην έρευνα και διδασκαλία καθώς επίσης και την ελεύθερη έκφραση και διακίνηση
των ιδεών. ιγ. Απέχουν από κάθε πράξη ή συμπεριφορά
που θα μπορούσε να προκαλέσει ζημία στην περιουσία
του Ιδρύματος (π.χ. στον εκπαιδευτικό ή εργαστηριακό
εξοπλισμό του) ή να παραβλάψει το κύρος και τη φήμη
του Ιδρύματος και των Μελών του. ιδ. Συμμετέχουν στο
Συμβούλιο φοιτητών/τριών σύμφωνα με τις προβλέψεις
του νόμου διασφαλίζοντας την ομαλή, σύννομη και αποτελεσματική λειτουργία του και εν γένει. ιε. Ενεργούν
κατά την άσκηση των φοιτητικών καθηκόντων και εκδηλώσεών τους κατά τρόπο νόμιμο και πάντοτε συμβατό
με τη λειτουργία του Ιδρύματος.
4. Ειδικότερα για τους φοιτητές/τριες πειθαρχικά παραπτώματα συνιστούν ακόμη: α. η παραβίαση του αδιά-
βλητου των εξετάσεων, β. η καταστροφή περιουσίας του
Α.Ε.Ι., κινητής ή ακίνητης, γ. η χρήση των στεγασμένων
ή ανοικτών χώρων, των εγκαταστάσεων, των υποδομών
και του εξοπλισμού του Α.Ε.Ι. χωρίς την άδεια των αρμόδιων οργάνων του, δ. η χρήση απαγορευμένων ουσιών,
που εμπίπτουν στον ν. 4139/2013 (Α’ 74), εντός του Α.Ε.Ι.
και η οποιαδήποτε συμβολή στη διακίνηση αυτών, και
όποια άλλα παραπτώματα ορίζονται στις κείμενες διατάξεις.
Άρθρο 7
Ειδικοί κανόνες Δεοντολογίας
για το Διοικητικό και Τεχνικό Προσωπικό
Το διοικητικό και τεχνικό προσωπικό του Ιδρύματος
οφείλει να παρέχει τις υπηρεσίες του με επαγγελματισμό,
υπευθυνότητα και γνώμονα την υποστήριξη του διδακτικού και εν γένει επιστημονικού έργου του Ιδρύματος,
καθώς και την προαγωγή της ακαδημαϊκής και κοινωνικής αποστολής του. Επίσης, οφείλει να χρησιμοποιεί με
υπευθυνότητα, σεβασμό και επιμέλεια το σύνολο των
εγκαταστάσεων του Πανεπιστημίου, καθώς και την εν
γένει περιουσία του.
ΚΕΦΑΛΑΙΟ Γ’
ΚΑΝΟΝΕΣ ΔΕΟΝΤΟΛΟΓΙΑΣ
ΕΠΙ ΕΡΕΥΝΗΤΙΚΩΝ ΘΕΜΑΤΩΝ
Άρθρο 8
Πεδίο εφαρμογής
1. Οι όροι του παρόντος Κεφαλαίου εφαρμόζονται σε
κάθε ερευνητική δραστηριότητα που διεξάγεται υπό την
ευθύνη ή με τη συμμετοχή του επιστημονικού προσωπικού του Ιδρύματος, περιλαμβανομένων ιδίως των μελών
της ακαδημαϊκής κοινότητας του Ιδρύματος ή και άλλων
Μελών αυτού.
2. Η ερευνητική δραστηριότητα αναφέρεται, για τις
ανάγκες του παρόντος και σύμφωνα με τους ορισμούς
της κείμενης νομοθεσίας. Η αναπτυξιακή δραστηριότητα
αναφέρεται για τις ανάγκες του παρόντος σε κάθε συστηματική εργασία χρήσης του αποθέματος της γνώσης για
την ανάπτυξη νέων εφαρμογών, ιδίως για τη δημιουργία
νέων υλικών, προϊόντων ή εξοπλισμού ως και την εισαγωγή νέων διαδικασιών, συστημάτων ή υπηρεσιών ή τη
βελτίωση υφισταμένων.
3. Στους κανόνες δεοντολογίας επί ερευνητικών θεμάτων κατά τους όρους του παρόντος εμπίπτουν επίσης:
α. Οι δραστηριότητες παροχής εξειδικευμένων υπηρεσιών, προγραμμάτων κατάρτισης ή άλλων επιστημονικών
εφαρμογών που διαχειρίζεται ο Ειδικός Λογαριασμός
Κονδυλίων Έρευνας (ΕΛΚΕ) και το Κέντρο Δια Βίου Μάθησης (ΚΕ.ΔΙ.ΒΙ.Μ) του Ιδρύματος, όπως καθορίζονται
με βάση την κείμενη νομοθεσία. β. Οι πάσης φύσεως
εργασίες προπτυχιακού, μεταπτυχιακού, διδακτορικού
ή μεταδιδακτορικού επιπέδου που εκπονούνται από
φοιτητές/τριες ή και τυχόν άλλες ερευνητικές δράσεις
αυτών, όπως η συμμετοχή τους ως συνεργατών, με ή
χωρίς χρηματοδότηση, σε ερευνητικές ή αναπτυξιακές
δραστηριότητες που αναπτύσσουν ερευνητές/τριες περιλαμβανομένων και των Επιστημονικών Υπευθύνων
στο Ίδρυμα, στον Ε.Λ.Κ.Ε. ή στο ΚΕ.ΔΙ.ΒΙ.Μ. του Ιδρύματος. Οι όροι του παρόντος Κεφαλαίου εφαρμόζονται με
την επιφύλαξη των ειδικότερων όρων δεοντολογίας για
την έρευνα που τίθενται με τον Κανονισμό Αρχών και
Λειτουργίας της Επιτροπής Ηθικής και Δεοντολογίας της
Έρευνας (Ε.Η.Δ.Ε.) του Ιδρύματος, όπως καταρτίζεται
σύμφωνα με τις κείμενες διατάξεις.
Άρθρο 9
Κανόνες δεοντολογίας στην έρευνα
1. Κάθε έρευνα πρέπει να διεξάγεται με σεβασμό στην
ακαδημαϊκή ελευθερία, στην επιστημονική αλήθεια, στη
ζωή, τη φύση και το περιβάλλον, στη βιολογική και πνευματική ακεραιότητα του ανθρώπου, στην ανθρώπινη
αξιοπρέπεια, την πνευματική ιδιοκτησία και στα προσωπικά δεδομένα. Κατά την έρευνα πρέπει να αποφεύγεται
κάθε διακριτική μεταχείριση ή διάκριση των προσώπων
στα οποία αφορά η έρευνα με κριτήριο την εθνότητα,
τη φυλή, την εθνική καταγωγή, τη γλώσσα, το φύλο, τη
θρησκεία, την ιδιωτική ζωή, τη σωματική ικανότητα ή
την κοινωνικοοικονομική κατάσταση.
2. Κατά την ανάληψη, τη διεξαγωγή και τη δημοσίευση των αποτελεσμάτων της έρευνας, οι ερευνητές/τριες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
οφείλουν να μεριμνούν ώστε: α. Να έχουν ληφθεί οι απαραίτητες και απαιτούμενες άδειες για την υλοποίηση της
συγκεκριμένης έρευνας από τους αρμόδιους φορείς. β.
Να μην υφίσταται ή να μην προκύψει κατά τη διεξαγωγή
της έρευνας οποιαδήποτε σύγκρουση συμφερόντων,
η οποία θα απαγόρευε ή θα δυσχέραινε τη διεξαγωγή
της έρευνας κατά τρόπο αντικειμενικό και επιστημονικά
αδιάβλητο. γ. Να τηρούνται τυχόν ειδικές νομοθετικές
ρυθμίσεις που εφαρμόζονται στο συγκεκριμένο είδος
έρευνας. δ. Να μην παραβιάζονται σε καμία περίπτωση
διατάξεις της κείμενης νομοθεσίας που αναφέρονται
και αφορούν την προστασία προσωπικών δεδομένων.
ε. Να μην παραβιάζεται η προστασία της πνευματικής
ιδιοκτησίας.
3. Οι ερευνητές/τριες υποχρεούνται να δημοσιοποιούν
την πηγή ή τις πηγές χρηματοδότησης της έρευνάς τους
και να διασφαλίζουν την ακαδημαϊκή ελευθερία κατά το
σχεδιασμό, τη διεξαγωγή ή τη διατύπωση των συμπερασμάτων της έρευνάς τους.
4. Ο σχεδιασμός και η διεξαγωγή ενός ερευνητικού
προγράμματος θα πρέπει να γίνεται με βάση τις αρχές και
τους κανόνες της επιστημονικής τεκμηρίωσης. Απαγορεύεται ρητά η κατασκευή ή η παραποίηση ερευνητικών
αποτελεσμάτων.
5. Οι ερευνητές/τριες θα πρέπει να μεριμνούν ούτως
ώστε να τηρείται η κείμενη νομοθεσία που αφορά τη
λήψη μέτρων και την τήρηση κανόνων ασφαλείας κατά
την ανάληψη και τη διάρκεια υλοποίησης των ερευνητικών τους δραστηριοτήτων.
6. Οι ερευνητές/τριες ασκούν την ερευνητική τους
δραστηριότητα με κύριο σκοπό την επέκταση της επιστημονικής γνώσης και το καλό του κοινωνικού συνόλου
τηρώντας τις διατάξεις της νομοθεσίας που αναφέρονται
στα αντικείμενα της έρευνας και τους κανόνες δεοντολογίας και του παρόντος Κώδικα.
7. Ο σεβασμός της ατομικής συμβολής του κάθε ερευνητή/τριας και η τήρηση της διαφάνειας και της αμοι-
βαίας ενημέρωσης αποτελούν υποχρέωση όλων των
συμμετεχόντων στην έρευνα.
8. Στην περίπτωση που η Επιτροπή Δεοντολογίας
διαπιστώσει από τους Επιστημονικά Υπευθύνους/ες ή
άλλους συνεργάτες αυτών παράβαση των κανόνων δεοντολογίας ή τέλεση πειθαρχικού παραπτώματος, κατά
τη διερεύνηση περιστατικού, ακολουθείται η διαδικασία
κατά την κείμενη νομοθεσία.
Άρθρο 10
Κανόνες δεοντολογίας
σχετικά με τα πνευματικά δικαιώματα
και τις δημοσιεύσεις
1. Απαγορεύεται ρητά η αναπαραγωγή ολόκληρου ή
μέρους πνευματικών έργων τρίτων προσώπων (βιβλίων, άρθρων, εργασιών, κ.λπ.) καθώς και η μετάφραση,
η διασκευή, η παραποίηση, χωρίς την άδεια του δημιουργού τους. Η απαγόρευση αυτή ισχύει ανεξάρτητα
από τη μορφή αναπαραγωγής (έντυπη, ηλεκτρονική,
φωτογραφική, κ.λπ.). Μη θιγομένων των διατάξεων περί
αστικών ή ποινικών κυρώσεων, τυχόν παραβατική συμπεριφορά εκ μέρους Μέλους του Ιδρύματος σχετιζό-
μενη με τα ανωτέρω συνιστά πειθαρχικό παράπτωμα ως
προς το οποίο επιβάλλονται οι πειθαρχικές ποινές των
κείμενων διατάξεων.
2. Κατ’ εξαίρεση, δεν συνιστά παράβαση και ούτε προσκρούει στις διατάξεις περί πνευματικής ιδιοκτησίας
(ν. 2121/1993) η χωρίς την άδεια του/της δημιουργού
και χωρίς αμοιβή, αναπαραγωγή άρθρων νομίμως δημοσιευμένων σε εφημερίδα ή σε περιοδικό, συντόμων απο-
σπασμάτων έργου ή τμημάτων συντόμου έργου ή έργου
των εικαστικών τεχνών νομίμως δημοσιευμένου, που
γίνεται αποκλειστικά και μόνο για σκοπούς διευκόλυνσης της διδασκαλίας ή διεξαγωγής των εξετάσεων στο
Ίδρυμα, στο μέτρο που δικαιολογείται από τον επιδιωκόμενο σκοπό, είναι σύμφωνη με τα χρηστά ήθη και δεν
εμποδίζει την κανονική εκμετάλλευση. Η αναπαραγωγή
πρέπει να συνοδεύεται από την ένδειξη της πηγής και
των ονομάτων του/της δημιουργού και του/της εκδότη/
τριας, εφόσον τα ονόματα αυτά εμφανίζονται στην πηγή.
3. Τις ποινές της παρ. 1 επισύρουν και τα πειθαρχικά
παραπτώματα της αντιγραφής, της πλαστογραφίας,
της πλαστοπροσωπίας, της λογοκλοπής ως και άλλες
συναφείς παραβατικές συμπεριφορές κατά τις κείμενες
διατάξεις.
4. Ενδεικτικές περιπτώσεις παράβασης των κανόνων
δεοντολογίας συνιστούν: α. Η παράλειψη της αναφοράς της πνευματικής συνεισφοράς τρίτων προσώπων σε
οποιοδήποτε δημοσιευμένο έργο ή αντίθετα, η συμπερίληψη προσώπου ως δημιουργού ή συν-δημιουργού σε
έργο στο οποίο το σχετικό πρόσωπο δεν συνεισέφερε
προσωπικό πνευματικό έργο. β. Η αντιγραφή ερευνητικής εργασίας τρίτου που έχει δημοσιευθεί (π.χ. μέσω του
διαδικτύου). γ. Η παραποίηση δεδομένων ή άλλων μορφών έρευνας, η μη εξουσιοδοτημένη συλλογή και χρήση
των δεδομένων ή και άλλων στοιχείων και πληροφοριών
σε σχέση με τους όρους που διέπουν την έρευνα ως και
κάθε άλλου είδους απατηλή συμπεριφορά σε σχέση με
τη χρήση δεδομένων, στοιχείων και πληροφοριών. δ. Η
παράνομη ιδιοποίηση ιδεών ή γνωμών που έχουν αποτυπωθεί εγγράφως ή και μέσω λειτουργικού συστήματος
ή λογισμικού ή δεδομένων ή συνδυασμού αυτών χωρίς
τη νόμιμη συναίνεση του δικαιούχου ή την τήρηση προβλεπόμενης διατύπωσης. ε. Η κακοδιαχείριση ή η ανε-
παρκής διατήρηση δεδομένων και πρωτογενούς υλικού
της έρευνας όταν η τήρησή τους επιβάλλεται για τους
σκοπούς του έργου. στ. Η αθέτηση υποχρέωσης γνωστοποίησης σύγκρουσης συμφερόντων στην έρευνα,
περιλαμβανομένης της μη γνωστοποίησης της πηγής
χρηματοδότησης για την έρευνα, ιδίως όταν ο χρηματοδότης έχει ιδιαίτερο συμφέρον στο αποτέλεσμα της
έρευνας. ζ. Η αθέτηση υποχρέωσης εμπιστευτικότητας
που επιβάλλεται στο πλαίσιο συμβατικής ή άλλης νόμιμης υποχρέωσης. η. Η εμφάνιση ορισμένης έρευνας ως
νέας ενώ έχει δημοσιευθεί στο παρελθόν με αποτέλεσμα
την παραπλάνηση τρίτων ως προς το χρόνο διεξαγωγής
της. θ. Η ανάθεση σε τρίτο με ή χωρίς αμοιβή της εκπόνησης και συγγραφής ερευνητικής εργασίας, εν όλω
ή εν μέρει, και η εν συνεχεία παρουσίασή της ως ίδιο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
έργο του αναθέτοντος. ι. Η διενέργεια ψευδών ή παραπλανητικών δηλώσεων ως προς την ύπαρξη έννομης
σχέσης ή νόμιμου συμφέροντος που σχετίζεται με την
έρευνα, περιλαμβανομένων ιδίως της αθέτησης υποχρέωσης γνωστοποίησης ουσιώδους συμφέροντος του
ερευνητή ή των χρηματοδοτών του έργου ή του γεγονότος ότι η έρευνα χρηματοδοτείται με βάση τη συμφωνία
που τη διέπει. ια. Η χρήση τμημάτων εργασιών άλλων
ατόμων ή οργανισμών, οποιουδήποτε τύπου (κείμενο,
φωτογραφία, βίντεο), συμβατικής ή ψηφιακής μορφής,
χωρίς να αναφέρονται οι πηγές των πληροφοριών. ιβ. Η
αντιγραφή τμημάτων κειμένου από ένα δημοσιευμένο
έργο τρίτου χωρίς την ύπαρξη σχετικής παραπομπής ή
αναφοράς (reference). ιγ. Η παρουσίαση ερευνητικής
εργασίας τρίτου ως προϊόντος προσωπικής εργασίας. ιδ.
Η πολλαπλή χρήση της ίδιας εργασίας σε διαφορετικά
μαθήματα που έχει ως αποτέλεσμα να δίνεται η παραπλανητική εντύπωση ότι ο φοιτητής/τρια ανταποκρί-
νεται στις σχετικές υποχρεώσεις του. ιε. Σε περίπτωση
πνευματικού έργου που είναι συλλογικό αποτέλεσμα, η
μη αναφορά στο έργο συνδημιουργού ή κατά τη σειρά
σπουδαιότητας της συμβολής του. Ενδείκνυται οι ερευνητές/τριες να συμφωνούν μεταξύ τους και με τους λοι-
πούς βοηθούς ή συνεργάτες τους εγγράφως ή να τηρούν
μέσω αρχείων ηχογράφησης ή και με άλλα ηλεκτρονικά
μέσα τον τρόπο συνεργασίας τους και δημοσίευσης των
ερευνητικών εργασιών ή άλλων έργων που εκπονούν, ως
και τους όρους αναφοράς των ονομάτων των συνδημιουργών ή και βοηθών ή συνεργατών τους στις σχετικές
δημοσιεύσεις.
5. Αν το πνευματικό δημιούργημα είναι το τελικό εξαγόμενο αμειβόμενου ερευνητικού έργου, που ανατέθηκε
μέσω σύμβασης, είτε από φορέα του δημόσιου ή του
ευρύτερου δημόσιου τομέα είτε από ιδιωτικό φορέα, θα
πρέπει να λαμβάνεται ιδιαίτερη μέριμνα για την τήρηση
των συμβατικών υποχρεώσεων που έχουν αναληφθεί
μέσω των όρων της σύμβασης.
6. Για την περίπτωση της εκμετάλλευσης των περιουσιακών δικαιωμάτων που ενδεχομένως προκύπτουν από
την εκμετάλλευση δικαιωμάτων βιομηχανικής ή πνευματικής ιδιοκτησίας, είτε από τον/την δημιουργό είτε από
τον/την εφευρέτη, ενδέχεται να υπάρχουν περιορισμοί
οι οποίοι θα πρέπει να διερευνώνται κατά περίπτωση. Η
περίπτωση αυτή ισχύει για έργα τα οποία παρήχθησαν
με μέσα ή με τη χρηματοδότηση του Ιδρύματος ή άλλου
φορέα.
7. Στην περίπτωση εκπόνησης μεταπτυχιακών εργασιών και διδακτορικών διατριβών, τα πνευματικά δικαι-
ώματά τους ανήκουν αντίστοιχα στον/στην μεταπτυχιακό/ή και στο/στη διδακτορικό/η φοιτητή/τρια. Τόσο η
μεταπτυχιακή εργασία, όσο και η διδακτορική διατριβή
είναι πρωτότυπα έργα του/της υποψηφίου/ιας, ο/η οποίος/α τα υποβάλλει προς κρίση στις αρμόδιες επιτροπές
αξιολόγησης του Πανεπιστημίου.
8. Όταν ο/η μεταπτυχιακός/ή ή ο/η διδακτορικός/ή
φοιτητής/τρια δημοσιεύει πρωτότυπες εργασίες που
προκύπτουν από τη μεταπτυχιακή ή τη διδακτορική διατριβή, εφόσον ο/η επιβλέπων/ουσα καθηγητής/τρια
ή άλλοι ερευνητές/τριες ή άλλα πρόσωπα έχουν ουσιαστική και πραγματική συνεισφορά στην ανάπτυξη των
συγκεκριμένων εργασιών, καθένας/μια από αυτούς θα
πρέπει να αναφέρεται ως συν-συγγραφέας σύμφωνα
με την συνεισφορά ενός εκάστου στην παραγωγή της
συγκεκριμένης εργασίας.
9. Εφόσον ο/η μεταπτυχιακός/ή ή ο/η διδακτορικός/ή
φοιτητής/τρια εκδώσει σε οποιαδήποτε μορφή τη μεταπτυχιακή του/της εργασία ή τη διδακτορική του/της
διατριβή, είναι υποχρεωμένος/ή να αναφέρει το όνομα
του Ιδρύματος, της Σχολής και του Τμήματος στο οποίο
εκπονήθηκε η συγκεκριμένη εργασία. Το ίδιο πρέπει να
γίνεται και στην περίπτωση των πρωτότυπων δημοσιεύσεων.
10. Όταν ο/η Επιστημονικά Υπεύθυνος/η του ερευνητικού έργου προβεί σε έντυπη ή ηλεκτρονική έκδοση, μέ-
ρους ή/και του συνόλου των αποτελεσμάτων του ερευνητικού έργου, τότε είναι υποχρεωμένος να αναγράφει
σε κάθε περίπτωση το όνομα του Ιδρύματος, εφόσον το
συγκεκριμένο ερευνητικό έργο υλοποιήθηκε στο πλαίσιο έρευνας με τη συμμετοχή του Ιδρύματος.
11. Κάθε μέλος διδακτικού και ερευνητικού προσωπικού του Ιδρύματος υποχρεούται να αναφέρει το όνομα
του Ιδρύματος σε όλες τις επιστημονικές του παρουσιάσεις και δημοσιεύσεις, η δε αναφορά στην ονομασία
του Ιδρύματος σε ξένη γλώσσα θα γίνεται σύμφωνα με
την εγκεκριμένη από το Ίδρυμα ονομασία.
12. Αναφορικά με την αξιοποίηση εργαλείων Τεχνητής
Νοημοσύνης (ΤΝ).
α. Η αξιοποίηση εργαλείων ΤΝ για την υποβοήθηση
της διαδικασίας κατανόησης και μάθησης ενθαρρύνεται
και δεν παραβιάζει ισχύουσες αρχές δεοντολογίας, θα
πρέπει όμως να αντιμετωπίζεται με κριτική σκέψη από
τον/τη φοιτητή/τρια.
β. Η αυτούσια αντιγραφή από εργαλεία ΤΝ απαγορεύεται. Οι διδάσκοντες/ουσες έχουν τη δυνατότητα
να χρησιμοποιήσουν εργαλεία ανίχνευσης αντιγραφών
από εργαλεία ΤΝ, λαμβάνοντας υπόψη ωστόσο ότι στα
αποτελέσματα των εργαλείων υπάρχει περιθώριο σφάλματος. Σε περίπτωση λογοκλοπής, δύναται να ληφθούν
περαιτέρω πειθαρχικά μέτρα.
γ. Σε περίπτωση αξιοποίησης εργαλείων ΤΝ κατά την
εκπόνηση εργασιών, ο/η φοιτητής/τρια θα πρέπει να
αναφέρει ρητά και επακριβώς το εργαλείο ΤΝ που χρησιμοποίησε και με ποιον τρόπο το αξιοποίησε.
δ. Η επιβεβαίωση της ορθότητας των αποτελεσμάτων
από τη χρήση των εργαλείων ΤΝ, η διασφάλιση αμεροληψίας και ηθικής δεοντολογίας, η προστασία δεδομένων
προσωπικού ή εμπιστευτικού χαρακτήρα και η αποφυγή
χρήσης δεδομένων που προστατεύονται από πνευματικά δικαιώματα επαφίεται αποκλειστικά στους/στις φοι-
τητές/τριες χρήστες εργαλείων ΤΝ.
ε. Οι διδάσκοντες/ουσες ενθαρρύνονται να προσαρμόσουν τους τρόπους αξιολόγησης ώστε να διασφαλι-
στεί το αδιάβλητο της αξιολόγησης (π.χ. η αξιολόγηση
εργασιών να συμπληρώνεται με προφορική εξέταση).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
ΚΕΦΑΛΑΙΟ Δ’
ΕΠΙΤΡΟΠΗ ΔΕΟΝΤΟΛΟΓΙΑΣ:
ΑΡΜΟΔΙΟΤΗΤΕΣ ΚΑΤΑΡΤΙΣΗΣ
ΚΑΙ ΑΝΑΘΕΩΡΗΣΗΣ
ΤΟΥ ΚΩΔΙΚΑ ΔΕΟΝΤΟΛΟΓΙΑΣ ΔΙΑΔΙΚΑΣΙΕΣ ΣΥΜΜΟΡΦΩΣΗΣ ΚΑΙ ΕΞΕΤΑΣΗΣ
ΠΙΘΑΝΟΛΟΓΟΥΜΕΝΩΝ ΠΑΡΑΒΑΣΕΩΝ
Άρθρο 11
Διαδικασία κατάρτισης και ισχύος
Κώδικα Δεοντολογίας
Ο παρών Κώδικας καταρτίζεται από την Επιτροπή
Δεοντολογίας και ισχύει μετά την έγκρισή του από τη
Σύγκλητο, σύμφωνα με τις κείμενες διατάξεις. Ο Κώδικας
Δεοντολογίας ενσωματώνεται στον Εσωτερικό Κανονισμό του Ιδρύματος τηρουμένων των προβλέψεων του
νόμου.
Άρθρο 12
Όροι κατάρτισης και αναθεώρησης
του Κώδικα Δεοντολογίας
1. Η Επιτροπή Δεοντολογίας συντάσσει σχέδιο Κώδικα
Δεοντολογίας, λαμβάνοντας υπόψη τις διατάξεις του νόμου, τις καλές πρακτικές που μπορεί να υιοθετούνται για
τη λειτουργία των ΑΕΙ στην ημεδαπή ή στο εξωτερικό,
ως και τους εν γένει όρους λειτουργίας του Ιδρύματος.
2. Η Επιτροπή Δεοντολογίας μπορεί να εισηγείται την
αναθεώρηση του Κώδικα Δεοντολογίας στον/στην Πρύτανη/ισσα με σχετική κοινοποίηση της εισήγησής της
στη Σύγκλητο του Ιδρύματος σύμφωνα με τα ειδικότερα
οριζόμενα στο νόμο. Η εισήγηση αυτή υποβάλλεται στην
αρχή του σχετικού ακαδημαϊκού έτους ως συνοδευτική
της Ετήσιας Έκθεσης της Επιτροπής Δεοντολογίας που
συντάσσει και υποβάλλει στον/στην Πρύτανη/ισσα με
κοινοποίησή της στη Σύγκλητο σύμφωνα με το νόμο
στο πλαίσιο άσκησης των νόμιμων καθηκόντων της. Οι
εισηγήσεις τροποποίησης δεν αποκλείεται να υποβάλλονται και πέραν του ως άνω τακτικού χρόνου, μετά από
προηγούμενη ενημέρωση του/της Πρύτανη/ισσας και
εφόσον αυτός/ή δε φέρει αντιρρήσεις.
Άρθρο 13
Διαδικασίες συμμόρφωσης
1. Για τις ανάγκες εφαρμογής του Κώδικα Δεοντολογίας
οι αρμόδιες υπηρεσίες του Ιδρύματος, περιλαμβανομένων ιδίως της Διεύθυνσης Προσωπικού και των αρμο-
δίων Γραμματειών των Τμημάτων των Σχολών αυτού,
μεριμνούν ώστε τα Μέλη του Ιδρύματος να λαμβάνουν
γνώση των διατάξεων του Κώδικα και να βεβαιώνουν
εγγράφως ότι θα ενεργούν σύμφωνα με αυτόν.
2. Η Επιτροπή Δεοντολογίας ενημερώνεται για την τήρηση των ανωτέρω διαδικασιών και τον τρόπο εφαρ-
μογής τους από τις ως άνω αρμόδιες υπηρεσίες του
Ιδρύματος.
3. Η συμμόρφωση προς τους κανόνες λειτουργίας του
Ιδρύματος και τους όρους του παρόντος Κώδικα αποτελεί αυτοτελή υποχρέωση και ίδια ευθύνη ενός εκάστου
των Μελών του Ιδρύματος. Η Επιτροπή Δεοντολογίας
επιλαμβάνεται επί υποθέσεων εξέτασης πιθανολογούμενων παραβάσεων σύμφωνα με τους όρους και τη δι-
αδικασία του άρθρου 14.
4. Ενδείκνυται τα Μέλη του Ιδρύματος να ενημερώνουν τον/την Πρύτανη/ισσα στις περιπτώσεις πιθανο-
λογούμενων παραβάσεων του Κώδικα Δεοντολογίας
ή υπονοιών ή ενδείξεων ως προς την τέλεση πράξεων
παράβασης. Η Επιτροπή Δεοντολογίας προβαίνει σε σχετική εξέταση της υπόθεσης σύμφωνα με τους όρους των
άρθρων 14 έως 17.
Άρθρο 14
Εξέταση πιθανολογούμενων παραβάσεων
1. Η Επιτροπή Δεοντολογίας δεν ενεργεί ως πειθαρχικό
όργανο και ούτε υπέχει αρμοδιότητες επιβολής πειθαρχικών ποινών.
2. Η Επιτροπή Δεοντολογίας προβαίνει σε εξέταση
πιθανολογούμενων παραβάσεων των διατάξεων του
Κώδικα Δεοντολογίας στις εξής περιπτώσεις: α. Μετά
από εντολή του/της Πρύτανη/ισσας, β. μετά από έγγραφη αναφορά ή καταγγελία Μέλους του Ιδρύματος
(φοιτητών/τριών, μελών Δ.Ε.Π., μελών Ε.Ε.Π., Ε.ΔΙ.Π. και
Ε.Τ.Ε.Π., ερευνητών/τριών, επισκεπτών διδασκόντων/
ουσών και διοικητικού προσωπικού), γ. αυτεπαγγέλτως,
εφόσον λάβει νόμιμη γνώση περί της πιθανολογούμενης
παράβασης. Η Επιτροπή Δεοντολογίας λαμβάνει νόμιμα
γνώση εφόσον ενημερώνεται για την πιθανολογούμενη
παράβαση: γα) από τις κατά περίπτωση αρμόδιες υπηρεσίες του Ιδρύματος, γβ) από Μέλος του Ιδρύματος βάσει
επαρκών στοιχείων και πληροφοριών που της παρέχονται εγγράφως.
Άρθρο 15
Διαδικασία εξέτασης
1. Για την εξέταση υπόθεσης πιθανολογούμενης παράβασης σύμφωνα με τους όρους του άρθρου 14, η Επι-
τροπή Δεοντολογίας συνεκτιμά ιδίως: α. το είδος της
πιθανολογούμενης παράβασης ή της υπόνοιας ή της
ένδειξης τέλεσης πράξης παράβασης και τα πραγματικά
περιστατικά που τίθενται υπόψη της βάσει της αναφοράς ή της καταγγελίας ή της ενημέρωσης της παρ. 2 του
άρθρου 14, β. τα διαθέσιμα στοιχεία και τις πληροφορίες
σε σχέση με την πιθανολογούμενη παράβαση ή την υπόνοια ή ένδειξη για την τέλεσή της, γ. το περιεχόμενο της
αναφοράς ή καταγγελίας ή της ενημέρωσης της παρ. 2
του άρθρου 14, δ. το βαθμό επείγοντος ως προς τη λήψη
μέτρων για την αντιμετώπισή της, ε. τον αριθμό και την
πορεία τυχόν εκκρεμών υποθέσεων εξέτασης και το
σχετικό φόρτο εργασίας, στ. την επάρκεια χρόνου που
μπορεί να διαθέτει για να επιληφθεί.
2. Στις περιπτώσεις ασαφούς αναφοράς ή καταγγελίας
ή ενημέρωσης της παρ. 2 του άρθρου 14, η Επιτροπή
Δεοντολογίας δύναται να ζητά πρόσθετα στοιχεία ή πληροφορίες ή την επιβεβαίωση και διευκρίνιση των υπο-
βληθέντων σε σχέση με την εξεταζόμενη υπόθεση, για τις
ανάγκες διαπίστωσης της πιθανολογούμενης παράβασης
από τον καταγγέλλοντα/την καταγγέλλουσα ή/και από
τις αρμόδιες υπηρεσίες του Ιδρύματος, κατόπιν σχετιΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 149/23.01.2025
κής ενημέρωσης του/της Πρύτανη/ισσας. Η Επιτροπή
Δεοντολογίας δεν προχωρεί στην εξέταση της υπόθεσης αν δεν της παρασχεθούν τα ζητηθέντα στοιχεία και
πληροφορίες ως προς την πιθανολογούμενη παράβαση
ή υπόνοια ή ένδειξη τέλεσης της σχετικής παράβασης ή
αν δεν είναι αυτά επαρκή και τεκμηριωμένα. Στην περίπτωση αυτή, η Επιτροπή Δεοντολογίας αρχειοθετεί τις
υποβληθείσες αναφορές ή καταγγελίες ή ενημερώσεις.
Τα σχετικά αρχεία τίθενται στη διάθεση του/της Πρύτανη/
ισσας σε πρώτη ζήτηση. Η Επιτροπή Δεοντολογίας αναφέρει απολογιστικά και σε ανώνυμη βάση περιπτώσεις
αναφορών ή καταγγελιών ή ενημερώσεων που έχουν ως
άνω αρχειοθετηθεί στην Ετήσια Έκθεση που συντάσσει
σύμφωνα με τα αναφερόμενα στο άρθρο 12.
3. Στις περιπτώσεις κατεπείγοντος ως προς την αντιμετώπιση πιθανολογούμενης παράβασης ή υπονοιών
ή ενδείξεων για την τέλεση της παράβασης, ιδίως όταν
λόγω της σοβαρότητας της παράβασης ή επιτακτικού
δημόσιου συμφέροντος είναι αναγκαία η λήψη πειθαρχικού μέτρου για την αποτροπή κινδύνου ή όταν στις ανω-
τέρω περιπτώσεις η Επιτροπή Δεοντολογίας δε διαθέτει
επαρκή χρόνο να επιληφθεί άμεσα ή κατά προτεραιότητα για την αξιολόγηση της υπόθεσης, με βάση και το
βαθμό σημαντικότητας αυτής, η Επιτροπή Δεοντολογίας
προβαίνει σε άμεση ενημέρωση του/της Πρύτανη/ισσας
και λαμβάνει από αυτόν οδηγίες και εντολές ως προς τον
τρόπο χειρισμού της υπόθεσης.
4. Η Επιτροπή Δεοντολογίας αποφαίνεται σχετικά με
τη διαπίστωση παραβάσεων του Κώδικα Δεοντολογίας
ή την τέλεση πειθαρχικών παραπτωμάτων με βάση τα
στοιχεία και τις πληροφορίες που συγκεντρώνει κατά
την εξέταση, διερεύνηση και αξιολόγηση κρινόμενων
αναφορών ή καταγγελιών ή ενημερώσεων της παρ. 2 του
άρθρου 14 ή και με βάση προφορικές διευκρινίσεις που
της παρέχονται στο πλαίσιο άσκησης των νομίμων καθηκόντων της από το πρόσωπο που υπέβαλε την αναφορά
ή την καταγγελία ή παρείχε τη σχετική ενημέρωση. Προς
το σκοπό αυτό, δύναται να καλεί το ως άνω πρόσωπο
μετά από σχετική ηλεκτρονική αλληλογραφία ή και με
έγγραφη κλήση αναφέροντας τον τόπο, την ημέρα και
την ώρα της παράστασής του ενώπιόν της, για την παροχή των διευκρινίσεων και την έκθεση των απόψεών του.
5. Αν η Επιτροπή Δεοντολογίας κατά την εξέταση της
υπόθεσης διαπιστώσει ότι για τη διερεύνηση και αξιολόγησή της κρίνεται αναγκαία η εξέταση μαρτύρων ή η
διεξαγωγή άλλης πειθαρχικής διαδικασίας, ενημερώνει
σχετικά τον/την Πρύτανη/ισσα και προβαίνει σε μνεία
του θέματος αυτού στο πόρισμα που υποβάλλει στον/
στην Πρύτανη/ισσα σύμφωνα με το άρθρο 16.
6. Σε περιπτώσεις που η Επιτροπή Δεοντολογίας κρίνει
αναγκαίο ενδέχεται να ζητήσει τη συνδρομή εξωτερικού
εμπειρογνώμονα εφόσον το ίδρυμα δύναται να την υποστηρίξει οικονομικά.
Άρθρο 16
Πόρισμα εξέτασης Διαδικασία λήψης αποφάσεων
1. Σε περίπτωση διαπίστωσης παράβασης του Κώδικα
Δεοντολογίας ή πειθαρχικού παραπτώματος, περιλαμβανομένων και των περιπτώσεων όπου διαπιστώνεται η
ύπαρξη αποχρωσών ενδείξεων παράβασης ή σχετικού
παραπτώματος, τηρουμένων των όρων των άρθρων
11 έως 15, η Επιτροπή Δεοντολογίας συντάσσει σχετικό
πόρισμα το οποίο και αποστέλλει στον/στην Πρύτανη/
ισσα για τις περαιτέρω ενέργειες σύμφωνα με τα προβλεπόμενα στο νόμο. Η Επιτροπή Δεοντολογίας προβαίνει
στη σύνταξη πορίσματος και στις περιπτώσεις κατά τις
οποίες στο πλαίσιο εξέτασης υπόθεσης δεν στοιχειοθετείται κατά την κρίση της παράβαση. Στην περίπτωση
αυτή, το σχετικό πόρισμα αρχειοθετείται και τίθεται στη
διάθεση του/της Πρύτανη/ισσας σε πρώτη ζήτηση.
2. Η Επιτροπή Δεοντολογίας αποφαίνεται επί υποθέσεων αναφορικά με τη διαπίστωση ή μη παραβάσεων
των κανόνων δεοντολογίας σύμφωνα με τα ανωτέρω,
εφόσον στη σχετική συνεδρίαση παρίστανται τα 2/3
των Μελών της, σύμφωνα με τον «Κώδικα Διοικητικής
Διαδικασίας». Οι συνεδριάσεις της Επιτροπής Δεοντολογίας επί θεμάτων που αφορούν στις ανωτέρω υποθέσεις
διεξάγονται μετά από πρόσκληση του/της Προέδρου
της. Η διεξαγωγή τους μπορεί να λάβει χώρα με φυσική
παρουσία των Μελών στον προγραμματισμένο τόπο της
συνεδρίασης ή και διαδικτυακά.
3. Οι αποφάσεις επί θεμάτων που αφορούν στις ανωτέρω υποθέσεις λαμβάνονται εφόσον συμφωνούν τα 2/3
των παρισταμένων Μελών της Επιτροπής Δεοντολογίας.
Σε περίπτωση ισοψηφίας υπερισχύει η ψήφος του/της
Προέδρου. Σε περίπτωση ισοψηφίας ή μειοψηφούσας
θέσης, αυτή καταγράφεται στο σχετικό πόρισμα.
Άρθρο 17
Εμπιστευτικότητα - Εχεμύθεια - Απόρρητο
Τα Μέλη της Επιτροπής Δεοντολογίας έχουν υποχρέωση τήρησης της εμπιστευτικότητας, της εχεμύθειας και
του απορρήτου, σύμφωνα με τη νομοθεσία ως προς τις
υποβαλλόμενες αναφορές, καταγγελίες και ενημερώσεις
της παρ. 2 του άρθρου 14 και τις πάσης φύσεως πληροφορίες και τα στοιχεία που περιέρχονται σε γνώση
τους σε σχέση με αυτές κατά την εξέταση υποθέσεων
σύμφωνα με τους όρους του παρόντος Κεφαλαίου.
Άρθρο 18
Ισχύς
Ο παρών Κώδικας ισχύει από την έγκρισή του σύμφωνα με τους όρους του άρθρου 11.
Η απόφαση αυτή να δημοσιευθεί στην Εφημερίδα
της Κυβερνήσεως.
Αθήνα, 14 Ιανουαρίου 2025
Ο Πρύτανης
ΓΕΩΡΓΙΟΣ ΔΕΔΟΥΣΗΣ

[Source: 20250200149.pdf | Tokens: 37675]